voirtane sijnen loop hebbe sal en de bliven hebben doir
de steynen gote staen tusschen eerve der voirs geh
ende den heit oft dair den voirs gehuyssche dat
sal believe behalve dat sij dat niet meer leyden en
sulle moegen over derve des voirs jans breeman
des sullen deselve gehuysschen hue erve ter sijden wert
des voirs jans breeman soe vele moete doen hoogen
dat den muer van drie ott vier voete hooghe die
jan breeman dair tegh sal doen maken noch sijn
erve dair bij niet bescadicht en wordde It sal
jan breeman teeuwigen dagen hebben derve van alsulk
wynckelhaeck als tusschen huer beyder erve nuttijt staet
Te weten vanden ynde oft platte vande stijle tusschen
huer beyder erve achter aen de schaelgie staen ende dair
aen de vynsteren vander nedercamen achter hangen ter
erven weert vanden voirs gehuyssche inne recht totter
muddeweert vanden stijle staen aende staldore der
voirs gehuyssche dair aen nu jans breeman nuwemuer
staet ende soe recht doe den stal ter muddewerde
vande balke bove den stal liggen totten ynde uuyt
vande muere den ketel oft valke toebehoiren ende
totten dake toe uuyt behalven dat jan breeman die
erve beheymen sal met eene mure wande oft gestipte
ende dat houden tot eeuwigen dagen op sijne cost en
last Ende sal de selve jan breeman sijn huysken achter
op sijn erve staen moegen aevuen aen de voirs erve
soe hooge die tymerige nu es mair en sal dlicht
vander erve der voirs gehuyssche niet voirde moege
beneme dan voirs es ende dat opden dach van
heden es Behalve dat den osydrup vande selven
huysken sijnen val hebbe sal op derve der voirs gehuyssche
gelijc dat nae des stad recht behoirt welke erve deselve
gehuysschen mits des den selve jane breeman alsoe
bekynne vercocht te hebben vro certo pcio dequo sach
Ende hebben dair om de voirs gehuysschen geloeft
den voirs janne breeman dat sij alle chijsen uute
voirs huen huyse en erve gaen En dair voe de
voirs vercrege erve mede verobligeert staet soe
in tijts jairlijcx te betalen dat de selve jan breeman